REGULAMENTUL (CE) NR. 1526/2007 AL CONSILIULUI
din 17 decembrie 2007
de modificare a Regulamentului (CE) nr. 2505/96 privind deschiderea și modul de gestionare a contingentelor tarifare comunitare autonome pentru anumite produse agricole și industriale
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
La 20 decembrie 1996, Consiliul a adoptat Regulamentul (CE) nr. 2505/96 (1). Cererea comunitară pentru produsele care fac obiectul regulamentului respectiv ar trebui să fie satisfăcute în cele mai bune condiții. În acest scop, începând cu 1 ianuarie 2008, volumul anumitor contingente tarifare existente ar trebui majorat sau redus și ar trebui deschise noi contingente tarifare comunitare cu taxe vamale zero pentru volumele corespunzătoare, evitând totodată perturbări ale piețelor pentru aceste produse.
(2)
Volumele contingentare pentru două contingente tarifare comunitare sunt insuficiente pentru a răspunde necesităților industriei comunitare pentru perioada contingentară în curs, care se încheie la 31 decembrie 2007. Prin urmare, aceste volume ar trebui să fie majorate începând cu 1 ianuarie 2007.
(3)
Continuarea acordării de contingente tarifare comunitare în 2008 pentru anumite produse pentru care taxele vamale au fost suspendate în 2007 nu mai este în interesul Comunității. Produsele în cauză ar trebui, prin urmare, să fie eliminate din tabelul prevăzut în anexa I la Regulamentul (CE) nr. 2505/96.
(4)
Având în vedere numeroasele modificări care urmează să fie efectuate, din motive de claritate, anexa I la Regulamentul (CE) nr. 2505/96 ar trebui să fie înlocuită în întregime.
(5)
Prin urmare, Regulamentul (CE) nr. 2505/96 ar trebui să fie modificat în consecință.
(6)
Având în vedere importanța economică a prezentului regulament, este necesar să se recurgă la motivele de urgență prevăzute la punctul 1.3 din Protocolul privind rolul parlamentelor naționale în Uniunea Europeană, anexat la Tratatul privind Uniunea Europeană și la Tratatul de instituire a Comunității Europene.
(7)
Întrucât perioadele contingentare încep la 1 ianuarie 2008, prezentul regulament ar trebui să se aplice cu începere de la aceeași dată și să intre în vigoare imediat,
ADOPTĂ PREZENTUL REGULAMENT:
Articolul 1
Anexa I la Regulamentului (CE) nr. 2505/96 se înlocuiește cu textul care figurează în anexa la prezentul regulament.
Articolul 2
Pentru perioada contingentară 1 ianuarie-31 decembrie 2007, în anexa I la Regulamentul (CE) nr. 2505/96:
-
volumul contingentului tarifar cu numărul de ordine 09.2603 se stabilește la 6 500 de tone;
-
volumul contingentului tarifar cu numărul de ordine 09.2950 se stabilește la 12 000 de tone.
Articolul 3
Începând cu 1 ianuarie 2008, în anexa I la Regulamentul (CE) nr. 2505/96:
-
volumul contingentului tarifar cu numărul de ordine 09.2030 se stabilește la 1 500 de tone;
-
volumul contingentului tarifar cu numărul de ordine 09.2603 se stabilește la 6 500 de tone;
-
volumul contingentului tarifar cu numărul de ordine 09.2624 se stabilește la 600 de tone;
-
volumul contingentului tarifar cu numărul de ordine 09.2907 se stabilește la 2 500 de tone;
-
volumul contingentului tarifar cu numărul de ordine 09.2914 se stabilește la 5 000 de tone;
-
volumul contingentului tarifar cu numărul de ordine 09.2950 se stabilește la 12 000 de tone.
Articolul 4
În anexa I la Regulamentul (CE) nr. 2505/96, se introduc contingentele tarifare cu numerele de ordine 09.2763, 09.2806, 09.2808, 09.2810, 09.2812, 09.2814, 09.2816 și 09.2818, începând cu 1 ianuarie 2008.
Articolul 5
Contingentele tarifare cu numerele de ordine 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 și 09.2995 se închid începând cu 1 ianuarie 2008.
Articolul 6
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2008.
Cu toate acestea, articolul 2 se aplică de la 1 ianuarie 2007.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 17 decembrie 2007.